व्यापक आयोजना प्रक्रिया को सहभागिता पूर्वक जल संसाधन सरोकारों की पहचान तथा समाधान सहित ऐसी योजनाओं के विकास एवं कार्यान्वयन की दिशा में कार्य करना चाहिए जो जल निकासी प्रणालियों के विभिन्न संयोजन स्तरों पर पर्यावरणिक, सामाजिक और आर्थिक रूप से धारणीय हों। यह समझना महत्वपूर्ण है कि एकीकृत जल संसाधन प्रबंधन का अर्थ केवल किसी जलवैज्ञानिक यूनिट के भीतर किए जाने वाले कार्यकलापों की इन्वेंट्री का रख रखाव ही नहीं है। इसके लिए, जल निकासी द्रोणी के भीतर प्रस्तावित सभी कार्यवाहियों के कारण एवं प्रभाव के मूल्यांकन के लिए अपेक्षित सूचनाओं का मिलान भी जरूरी है।